MRI Potilasohje magneettitutkimukseen tuleville potilaille

|  |  |
| --- | --- |
| Kuvaus: | Esivalmisteluohje magneettitutkimukseen tulevalle potilaalle |

TERVETULOA MAGNEETTITUTKIMUKSEEN

**Esivalmistelujen vuoksi saavu tutkimusyksikköön hyvissä ajoin**

* **aikuiset 15 min**
* **lapset 30 min**

**ennen varattua tutkimusaikaa**

**Seuraavassa on tärkeitä magneettitutkimukseen liittyviä kysymyksiä. Täytä alla olevat kohdat ja tuo tämä paperi mukanasi, kun tulet magneettitutkimukseen. Kysymyksiin etukäteen vastaaminen sujuvoittaa tutkimuksen toteuttamista.**

Potilaan nimi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Henkilötunnus \_\_\_\_\_\_\_\_\_\_\_\_\_\_\_\_ Paino \_\_\_\_\_\_\_\_\_\_\_\_ Pituus \_\_\_\_\_\_\_\_\_

Magneettitutkimusta estäviä tai haittaavia tekijöitä:

(**Ympyröi sinua** koskevat vaihtoehdot)

 - tapaturmaisesti kehoon joutuneita metalliesineitä kyllä/ei

 - metallinsiruja silmissä kyllä/ei

* sydämentahdistin kyllä/ei
* rytmivalvuria kyllä/ei
* kipustimulaattori tai muu stimulaattori Kyllä/ei

**Jos sinulla on stimulaattori**, ole hyvä ja soita

 puh.044 - 711 3338 magneetin osastosihteerille

* sisäkorvaimplanttia kyllä/ei
* oletko raskaana kyllä/ei
* onko sinulla shunttia päässä kyllä/ei
* onko munuaisten vajaatoimintaa kyllä/ei

Huom! Ehkäisykierukka, sterilisaatioklipsit, proteesit, hammasraudat tai -implantit eivät ole este magneettitutkimukselle.

Tutkimuksissa voidaan tarvittaessa käyttää suonensisäistä varjoainetta, jos kuvausta valvova lääkäri katsoo sen tarpeelliseksi.

Päiväys \_\_\_\_\_\_\_\_\_\_\_\_ Potilaan allekirjoitus \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Jos sinulla on voimakas ahtaanpaikan kammo, voit saada esilääkkeen. Lääkkeen käytön jälkeen ei voi ajaa autoa 24 tuntiin. Tule puoli tuntia aikaisemmin ja ilmoita asiasta osastosihteerille ilmoittautumisluukulla. Lasten ja nuorten kohdalla asiasta on otettava yhteyttä lähettävään yksikköön.

Magneettitutkimuslaitteen kuvaustunneli on noin 1,7 metriä pitkä ja sen halkaisija on 60 tai 70 cm. Tunneli on molemmista päistä avoin, valaistu sekä ilmastoitu.

Magneettitutkimuksessa ei käytetä röntgensäteilyä, vaan kuvaus perustuu voimakkaaseen magneettikenttään ja radioaaltoihin. Tutkimus kestää 15-45 minuuttia, tutkimuksesta riippuen. Tutkimuksen aikana makaat kuvaustunnelissa ja on tärkeää olla liikkumatta, koska liike aiheuttaa kuviin epätarkkuutta. Tutkimuksen aikana laitteesta lähtee voimakkaita ääniä, ja siksi sinulle laitetaan kuulosuojaimet ehkäisemään melua. Tutkimuksen aikana on mahdollista kuunnella musiikkia, joten voit tuoda oman cd - levyn mukana tai kuunnella radiota. Henkilökunnalla on sinuun näkö- ja kuuloyhteys koko tutkimuksen ajan. Tutkimuksen ajaksi saat käteesi hälytyskellon, jonka avulla saat yhteyden henkilökuntaan. Voit ottaa tutkimukseen mukaan saattajan (omaisen, ystävän), joka voi tulla kanssasi kuvaushuoneeseen. Saattajaa koskevat samat turvallisuusohjeet kuin sinuakin.

**Tutkimuksen alku voi viivästyä mahdollisten kiireellisten päivystyspotilaiden vuoksi. Mikäli sinulla on kysyttävää tutkimukseen liittyvistä asioista tai tutkimusaika ei sinulle sovi, ota yhteyttä magneetin henkilökuntaan.**

**Yhteystiedot**

Kuopion Yliopistollinen Sairaala

Puijonlaaksontie 2

70211 Kuopio

KYS -kuvantamiskeskus / Kliinisen Radiologian Osasto

Magneettitutkimus puh. 044 711 3338